Si Kristo misaad usab nga iyang ipadala ang iyang Espirito Santo aron mogiya sa iyang mga tinun-an human siya mopanaw gikan kanila. “Ug ako mangamuyo sa Amahan, ug kamo iyang pagahatagan ug laing Manlalaban nga magapakig-uban kaninyo hangtud sa kahangturan, nga mao ang Espiritu sa kamatuoran, kang kinsa ang kalibutan dili makadawat tungod kay ang kalibutan dili man makakita kaniya ni makaila kaniya. Apan kamo nakaila na kaniya, kay siya nagapuyo man uban kaninyo, ug muanha siya sa sulod ninyo. Dili ko kamo pagabiyaan na daw mga ilo; ako mobalik ra kaninyo.”—vss. 16-18